### Beslutning

Anbefales.

### Sagsfremstilling

## Resume og sagens baggrund

I forbindelse med den Strategiske Varmeplans mål om at udfase naturgasopvarmning, har Kalundborg Kommune modtaget et varmeprojektforslag for Gørlev og Kirke Helsinge. Forslaget og den strategiske Varmeplan blev sendt i offentlig høring fra den 19. februar til den 24. marts 2024, der er ikke kommet høringssvar..

## Indstillinger

Direktøren indstiller, at

1. Varmeprojektforslaget, etablering af nyt fjernvarmeområde til eksisterende landsbyer Gørlev og Kirke Helsinge, godkendes og offentliggøres uden ændringer.
2. Den Strategiske Varmeplan godkendes og offentliggøres uden ændringer.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Som led i arbejdet med grøn omstilling, Kommunens strategiske energiplan og Klimahandlingsplan har der været arbejdet på udfasning af naturgas til rumopvarmning. [adresse] har undersøgt mulighederne for at forsyne kommunens gasbyer (Gørlev, Kirke Helsinge, Sæby og [adresse]) med fjernvarme. Der er kun samfunds- og forbruger økonomi i at udrulle fjernvarme til Gørlev og Kirke Helsinge.

Administrationen vurderer, at fjernvarmeprojektet i Gørlev og Kirke Helsinge er samfundsøkonomisk rentabelt.
Samlet set er fjernvarme den billigste løsning for opvarmning af bygninger i Gørlev og Kirke Helsinge.
Dette gælder både i forhold til individuelle løsninger som varmepumper og i forhold til at fortsætte med at bruge naturgas.
Fjernvarme kan bidrage til at skabe en mere sikker energiforsyning. Fjernvarmenettet er mindre sårbart over for forstyrrelser i forsyningen sammenlignet med naturgasnettet.

*Høringsproces:*
Varmeprojektforslaget og den Strategiske Varmeplan har begge været i offentlig høring.
Der er ikke indkommet høringssvar i høringsperioden.

*Informationsmøde:*
Der har i høringsperioden været afholdt et informationsmøde i Gørlev med ca. 100 deltagere. Mødet var velbesøgt og der var en god dialog om fjernvarmeprojektet.

*Forlængelse af frist for tilkendegivelser:*
Kalundborg Forsyning ønsker at fristen for tilkendegivelser fra potentielle forbrugere forlænges til juli 2024. Dette skyldes, at der endnu ikke er indkommet tilstrækkeligt mange tilkendegivelser til at projektet kan realiseres.

*Målrettet information:*
Kalundborg Forsyning vil sideløbende med forlængelsen af fristen for tilkendegivelser, informere målrettet til potentielle forbrugere i Gørlev og Kirke Helsinge om mulighederne for fjernvarme. Målet er at få ca. 80% af forbrugerne til at tilkendegive deres interesse for fjernvarme, for at projektet kan blive realiseret og i første omgang udbydes.
Det skal bemærkes, at en godkendt varmeplan ikke medfører en handlepligt for Kalundborg Kommune eller Kalundborg Forsyning.
Projektet skal kun gennemføres, hvis der er tilstrækkelig interesse fra potentielle forbrugere, og hvis den endelige økonomi i projektet er forsvarlig.

Før projektet kan realiseres, skal følgende kriterier være opfyldt:
*Minimumstilslutningsprocent:* Der skal være tilkendegivelser fra et tilstrækkeligt antal forbrugere. Der arbejdes i øjeblikket med en ønsket tilslutning på ca. 80 %. Den præcise minimumstilslutningsprocent vil fremgå af det endelige projektforslag der kendes efter udbuddet af projektet.
*Økonomisk robusthed:* Den endelige økonomi i projektet skal være forsvarlig. Dette afhænger bl.a. af renteniveauet, varmeforbruget og tilslutningsgraden.

En godkendelse af varmeplanen for Gørlev og Kirke Helsinge er en bemyndigelse til Kalundborg Forsyning til at arbejde videre med projektet. Projektet skal dog kun gennemføres, hvis de ovennævnte kriterier er opfyldt.

*Statslig varmepumpepulje:*
Der er i øjeblikket en statslig varmepumpepulje, der giver tilskud til installation af varmepumper. For at kunne få tilskud fra puljen, må der ikke være et godkendt varmeprojektforslag for området.

*Konsekvenser for Gørlev og Kirke Helsinge:*
Varmeprojektforslaget for Gørlev og Kirke Helsinge betyder, at beboere i disse områder ikke i øjeblikket få tilskud fra varmepumpepuljen.

*Konsekvenser for Sæby og [adresse]:*
Den Strategiske Varmeplan ophæver kollektiv varme i Sæby og [adresse]. Dette betyder, at beboere i disse områder nu kan søge om tilskud fra varmepumpepuljen.

## Økonomiske konsekvenser

Der er ingen økonomiske konsekvenser for Kalundborg Kommune ved at godkende planerne.